| Meninė gimnastika |
| --- |
| Meninė gimnastika |
| **Tipas** | Gimnastikos sportas |
| **Valdymo organas** | Tarptautinė gimnastikos federacija |
| **Sukurtas** | XXa. |
| **Olimpiadose** | nuo 1984 m. |

Pratimas su lanku
Pratimas su kamuoliu
Pratimas su kuokelėmis
Pratimas su kaspinu
Grupinis pratimas su kamuoliais
**Ritminė gimnastika** arba **meninė gimnastika** – aciklinė sudėtingos koordinacijos gimnastikos sporto šaka. Joje dažniausiai varžosi tik moterys. Kai kuriose šalyse, taip pat ir Lietuvoje, sporto šaka vadinama ir menine gimnastika.

Istorija
--------

Meninė gimnastika formavosi XX a. pradžioje Rusijos Sankt Peterburgo Marijos teatre. Pirmosios varžybos įvyko 1941 m. Leningrade. 1948 m. surengtas pirmasis TSRS meninės gimnastikos čempionatas. Po Antrojo pasaulinio karo sporto šaka ėmė plisti Rytų Europos valstybėse. 1960 m. įvyko pirmosios tarptautinės varžybos, o 1962 m. meninę gimnastiką, kaip savarankišką sporto šaką, pripažino Tarptautinė gimnastikos federacija. 1963 m. surengtas pirmasis pasaulio ritminės gimnastikos čempionatas, 1976 m. Europos čempionatas. Nuo 1984 m. ritminė gimnastika yra olimpinė sporto šaka. Meninė gimnastika taip pat populiari Bulgarijoje, Ukrainoje, Azerbaidžane, Ispanijoje, Italijoje, Baltarusijoje, Izraelyje, Kanadoje. Žymiausios gimnastės I. Deriugina (Ukraina), M. Gigova, M. Petrova (abi Bulgarija), K. Serebrianska (Ukraina), M. Lobač (Baltarusija), G. Šugurova (Rusija), D. Kutkaitė (Lietuva).

Daugiausia Azijos valstybėse – Japonijoje, Pietų Korėjoje, Malaizijoje, taip pat JAV, Kanadoje meninę gimnastiką kultivuoja ne tik moterys, bet ir vyrai. 2005 m. įvyko pirmasis pasaulio vyrų meninės gimnastikos čempionatas.

Sporto šakos ypatumai
---------------------

Sportininkės varžosi kaip individualios dalyvės arba komandose nuo dviejų iki šešių žmonių. Standartinėse aukščiausio rango varžybose gimnastės pasirodo šešiose rungtyse: pratimuose su kaspinu, šokdyne, kamuoliu, lanku, kuokelėmis ir laisvuosiuose pratimuose. Tarptautinėse varžybose naudojami tik 4 įrankiai, kuriuos Tarptautinė gimnastikos federacija (*Fédération Internationale de Gymnastique*, FIG) pagal tam tikrą sistemą parenka kas 2 metai. Pratimai atliekami pagal muziką, jų metu vertinama judesių koordinacija, lankstumas, plastiškumas, artistiškumas, muzikalumas, pratimų dinamiškumas. 

Pagal Tarptautinės gimnastikos federacijos nuostatus, gimnastikos pasirodymų muzikos laikas prasideda, kai gimnastė (-ės) atlieka savo pirmąjį judesį (veiksmą), ir baigiasi, kai gimnastės (-čių) kūnas visiškai sustoja. Vyriausiujų gimnasčių kiekvienas pratimas turėtų trukti nuo 1 minutės 15 sekundžių iki 1 minutės 30 sekundžių. Grupiniai pratimai turėtų trukti nuo 2 minučių 15 sekundžių iki 2 minučių 30 sekundžių. Muzika turi atitikti tipinės ritminės gimnastikos stiliaus muziką. Muzika su žodžiais gali būti naudojama 2 individualiems pratimams ir 1 grupiniam pratimui.

Sporto šakoje svarbūs acikliniai (nepasikartojantys) judesiai, kurie vertinami kaip vienas užbaigtas aktas. Šie judesiai nuo kitų išsiskiria atlikimo trumpumu ir didžiule formų įvairove. Ritminė gimnastika taip pat turi baleto ir šokio elementų. Varžybos organizuojamos ant kvadratinio 13 m ilgio ir pločio kilimo. Jei pasirodymo metu bet kuri gimnastės kūno dalis ar įrankis (šokdynė, lankas, kamuolys, kuokelės, kaspinas) užeina už nustatytos kilimo ribos, jos pasirodymas yra atitinkamai baudžiamas. Dalyvių pasirodymai vertinami 30 balų skalėje. Kartais meninėje gimnastikoje fiksuojami dopingo vartojimo atvejai, siekiant sumažinti dalyvių svorį.

Lietuvoje
---------

Lietuvoje meninė gimnastika pradėta kultivuoti po II pasaulinio karo, 1945 m. įsteigus Lietuvos kūno kultūros akademiją (iki 1990 m. Lietuvos valstybinis kūno kultūros institutas, iki 1999 m. Lietuvos kūno kultūros institutas), kuris 1948 m. parengė pirmąsias menininės gimnastikos specialistes. 1947 m. Lietuvos meninės gimnastikos rinktinė SSRS konkurse užėmė 6 vietą. 1950 m. surengtos pirmosios Lietuvos pirmenybės. Žymesnės pirmosios gimnastės A. Brašiškytė, N. Urlakytė, V. Vandzinskaitė (V. Kubilienė), I. Svolkinaitė. Nuo 1950 m. Lietuvos meninės gimnastikos atstovės dalyvavo ir TSRS čempionatuose, o nuo 1979 m. ir TSRS tautų spartakiadose. Didžiausių laimėjimų pasiekė Dalia Kutkaitė (trenerė V. Kubilienė), tris kartus tapusi absoliučia TSRS čempione (1982 m. 1983 m. 1984 m.), o 1982 m. ir Europos čempione. 1983 m. SSRS tautų spartakiados čempione, 1983 m. pasaulio čempionato bronzos (kuokelės ir lankas, individualios varžybos), Europos 1982 m. sidabro (kamuolys ir lankas, individualios varžybos) ir 1984 m. bronzos medalių (kuokelės) laimėtoja. 1984 m. Europos čempionate T. Zalisko (trenerė A. Giriūnienė), 1987 m. pasaulio čempionate E. Meškauskaitė (trenerė V. Kubilienė; abi grupiniai pratimai) laimėjo sidabro medalį. 1989 m. Europos jaunių pirmenybėse K. Kliukevičiūtė (trenerės V. Kubilienė ir S. Mackonienė) iškovojo 1 aukso, 2 sidabro ir 1 bronzos medalius, 1996 m. dalyvavo Atlantos olimpinėse žaidynėse (32 vieta). 2008 m. meninės gimnastikos grupės veikė Vilniuje, Kaune ir Klaipėdoje, dirbo apie 20 trenerių, buvo apie 400 sportininkių ir 4 tarptautinės kategorijos teisėjų. 2018 m. meninę gimnastiką kultivavo 376 sportininkės, dirbo 30 trenerių.

Pasaulinių varžybų rezultatai
-----------------------------

Šalys, iškovojusios bent vieną medalį oficialiose FIG varžybose:

* Austrijos vėliava Austrija
* Azerbaidžano vėliava Azerbaidžanas
* Baltarusijos vėliava Baltarusija
* Brazilijos vėliava Brazilija
* Bulgarijos vėliava Bulgarija
* Kanados vėliava Kanada
* Kinijos vėliava Kinija
* *Čekoslovakijos vėliava Čekoslovakija*
* *VDR vėliava Rytų Vokietija*
* Egipto vėliava Egiptas
* Estijos vėliava Estija
* Suomijos vėliava Suomija
* Prancūzijos vėliava Prancūzija
* Gruzijos vėliava Gruzija
* Vokietijos vėliava Vokietija
* Graikijos vėliava Graikija
* Vengrijos vėliava Vengrija
* Izraelio vėliava Izraelis
* Italijos vėliava Italija
* Japonijos vėliava Japonija
* Kazachstano vėliava Kazakstanas
* Latvijos vėliava Latvija
* Šiaurės Korėjos vėliava Šiaurės Korėja
* Lenkijos vėliava Lenkija
* Rumunijos vėliava Rumunija
* Rusijos vėliava Rusija
* Slovėnijos vėliava Slovėnija
* Pietų Korėjos vėliava Pietų Korėja
* *TSRS vėliava Sovietų Sąjunga*
* Ispanijos vėliava Ispanija
* Šveicarijos vėliava Šveicarija
* Ukrainos vėliava Ukraina
* Jungtinių Amerikos Valstijų vėliava Jungtinės Amerikos Valstijos
* Uzbekijos vėliava Uzbekistanas
* *Vakarų Vokietijos vėliava Vakarų Vokietija*

Šaltiniai
---------

1. ↑  *Meninė gimnastika*. Visuotinė lietuvių enciklopedija, T. XIV (Magdalena-México). – Vilnius: Mokslo ir enciklopedijų leidybos institutas, 2008. 674-675 psl.
2. 1 2 3  Mackonienė, Sigita. "meninė gimnastika." *Visuotinė lietuvių enciklopedija*, 22 Dec. 2008.. `{{cite web}}`: Missing or empty `|title=` (pagalba)
3. 1 2  "2017 – 2020 CODE OF POINTS: Rhythmic Gymnastics." *FÉDÉRATION INTERNATIONALE DE GYMNASTIQUE*, 2017.„archyvo kopija" (PDF). Suarchyvuotas originalas (PDF) 2022-01-19. Nuoroda tikrinta 2021-11-27.
4. ↑  Beth. "Gymnastics Results." *GymnasticsResults.Com*, 2021.„Gymnastics Results". *gymnasticsresults.com*.
5. ↑  "Gymn Forum: Results." *Gymn Forum*, 2021. „Gymn Forum: Results". *Gymn-forum.net*.
6. ↑  "Pre-Olympic Testevent: Rhythmic Gymnastics | GYMmedia.Com." Gym Media, 2021.„Pre-Olympic Testevent: Rhythmic Gymnastics". *GYMmedia.com*.
7. 1 2 3 4 5 6 7  "Gymnastics - World Cup Rhythmic Gymnastics - Minsk 2013 - Results." TheSports.Org, 2021.„Gymnastics – World Cup Rhythmic Gymnastics – Minsk 2013 – Results". *The-sports.org*.
8. 1 2 3 4  "11. DTB-Pokal / World Cup in Bochum, Germany (28.–29. August 1999)." Rsg.Net, 2021.„11. DTB-Pokal / World Cup in Bochum, Germany (28.-29. August 1999)". *Rsg.net*.
9. 1 2 3 4  "Sports 123: Rhythmic Gymnastics: World Cup: Ribbon." Wayback Machine, 4 Nov. 2011.. Suarchyvuotas originalas 2011-11-04. `{{cite web}}`: Missing or empty `|title=` (pagalba)
10. 1 2  "Gymnastics - World Cup Rhythmic Gymnastics - Lisboa 2013 - Results." TheSports.Org, 2021.„Gymnastics – World Cup Rhythmic Gymnastics – Lisboa 2013 – Results". *The-sports.org*.
11. 1 2  "Gymn Forum: 1977 RSG World Championships, EF." Gymn, 2021.„Gymn Forum: 1977 RSG World Championships, EF". *Gymn-forum.net*.
12. ↑  "Gymn Forum: 1985 RSG World Championships, EF." Gymn, 2021.„Gymn Forum: 1985 RSG World Championships, EF". *Gymn-forum.net*.
13. ↑  "RHYTHMIC GYMNASTICS GROUP ALLAROUND FINAL RESULTS." Wayback Machine, 1 Jun. 2012.„RHYTHMIC GYMNASTICS GROUP ALLAROUND FINAL RESULTS" (PDF). 2012 m. birželio 1 d. Suarchyvuotas originalas (PDF) 2012-06-01.
14. ↑  "Live Results." Sportlicht, June 2019.„Live Results". *Sportlicht.com*.
15. 1 2  "Sports 123: Rhythmic Gymnastics: World Cup: Groups 5 Ribbons." Wayback Machine, 4 Nov. 2011.„Sports 123: Rhythmic Gymnastics: World Cup: Groups 5 Ribbons". 2011 m. lapkričio 4 d. Suarchyvuotas originalas 2011-11-04.
16. ↑  "Gymnastics - World Cup Rhythmic Gymnastics - St. Petersburg 2013 - Results." TheSports.Org, 2021.„Gymnastics – World Cup Rhythmic Gymnastics – St. Petersburg 2013 – Results". *The-sports.org*.
17. ↑  "Results for Berlin Master 2016. Cat. B, BERLIN 2016 (GER)." database.fig-gymnastics.com, 2021.„Results for Berlin Master 2016. Cat. B". *database.fig-gymnastics.com*. Suarchyvuotas originalas 2021-10-29. Nuoroda tikrinta 2021-10-29.
18. ↑  „Sydney 2000: Gymnastics". *Npr.org*. Suarchyvuotas originalas 2018-04-23. Nuoroda tikrinta 2021-10-29.
19. ↑  Fédération Internationale de Gymnastique (2005). *125th Anniversary – The story goes on..*. FIG. p. 84.
20. 1 2  "Various Indiv - World Cup Rhythmic Gymnastics - Tachkent : Medal Winners and Event Presentation." TheSports.Org, 2021.„Various Indiv – World Cup Rhythmic Gymnastics – Tachkent : Medal winners and event presentation". *The-sports.org*.
21. ↑  Associated Press Television News. "Dina Averina Masterclass Leads Russian Gold Rush In World Challenge Cup Series." Republic World, 11 July 2021.„Dina Averina masterclass leads Russian gold rush in World Challenge Cup Series". *Republic World*.
22. ↑  Béla, Schenker. "2. World Cup from 17.–19. October 1986 in Tokio, Japan." R-Gymnast.Bplaced.Net, 2021.„2. World Cup from 17.-19. October 1986 in Tokio, Japan". *r-gymnast.bplaced.net*.
23. ↑  "Gymnastics - World Cup Rhythmic Gymnastics - Tashkent 2019 - Results." TheSports.Org, 2021.„Gymnastics – World Cup Rhythmic Gymnastics – Tashkent 2019 – Results". *The-sports.org*.
24. ↑  "Results for BSB Bank World Cup 2016 Cat. B, MINSK 2016 (BLR)." database.fig-gymnastics.com, 2021.„Results for BSB Bank World Cup 2016 Cat. B". *database.fig-gymnastics.com*. Suarchyvuotas originalas 2021-10-29. Nuoroda tikrinta 2021-10-29.

Nuorodos
--------

* Lietuvos gimnastikos federacija, Meninės gimnastikos komitetas.
* LGF Facebook